John Higgins a părăsit surprinzător World Open, multiplul campion al lumii fiind învins de Jackson Page (ocupantul locului 52 în clasamentul mondial), scor 5-3, în primul tur al turneului de snooker de la Yushan (China).
John Higgins, învins de Jackson Page în primul tur de la World Open
Câștigător al CM de la Crucible în patru rânduri (1998, 2007, 2009 și 2011), Higgins a câștigat primul frame al partidei cu Page, dar au urmat patru jocuri la rând în care galezul s-a impus în fața scoțianului.
Higgins (48 de ani) a redus din diferență (3-4), dar nu a reușit să egaleze și a fost eliminat de Page (22 de ani), care are în palmares mai multe titluri la nivel de juniori (campion european U18 și U21 și campion mondial U18).
Pentru Jackson urmează un meci cu Wu Yize (locul 41), care a avut câștig de cauză în duelul chinezesc cu Yuelong Zhou (locul 20).
PAGE KNOCKS OUT HIGGINS! \uD83C\uDFF4\uDB40\uDC67\uDB40\uDC62\uDB40\uDC77\uDB40\uDC6C\uDB40\uDC73\uDB40\uDC7F
— WST (@WeAreWST) March 19, 2024
A brilliant win for the Welshman who survives a threatening comeback from Higgins to win 5-3 - into the third round he goes!#WorldOpen
Ronnie O'Sullivan, în turul doi la World Open, după un meci dificil cu Michael White
Tot marți, Ronnie O'Sullivan (lider al clasamentului mondial) a trecut cu emoții de Michael White (locul 62), scor 5-3.
"The Rocket" a condus cu 3-1 (a reușit break-uri de 129 și 106 puncte), dar galezul a egalat la 3 și a fost aproape de a împinge meciul cu frame decisiv (a avut 53-34 în al optulea frame, dar Ronnie a revenit).
O'Sullivan va da în turul al doilea peste Haotian Lyu (locul 28), după ce chinezul l-a învins dramatic pe irlandezul Aaron Hill (locul 64), scor 5-4.
World Open, turul al doilea
Judd Trump (2) - Zhengyi Fan (54)
Dominic Dale (43) - David Lilley (70)
Ashley Hugill (74) - Kyren Wilson (11)
Ricky Walden (35) - Ben Woollaston (60)
Mark Selby (5) - Long Zehuang (101)
Jackson Page (52) - Wu Yize (41)
Matthew Stevens (47) - Elliot Slessor (42)
He Guoqiang (76) - Daniel Wells (80)
Ronnie O'Sullivan (1) - Haotian Lyu (28)
Robert Milkins (14) - Hossein Vafaei (21)
Yupeng Cao (38) - Ding Junhui (9)
Joe Perry (48) - Shaun Murphy (6)
Neil Robertson (15) - Sijun Yuan (37)
Ali Carter (8) - Chris Wakelin (22)
Robbie Williams (46) - Barry Hawkins (18)
Stephen Maguire (31) - Luca Brecel (4).
2024 World Open are loc în perioada 18-24 martie, la Yushan Sport Center (China). Turneul oferă premii totale în valoare de £815.000, iar campionul en-titre este Judd Trump (2019).
Prezența în semifinale este recompensată cu £32.500, finalistul primește £73.000, iar marele campion £170.000.